TTB ปรับโฉม ttb smart port เลือกจัดพอร์ตตามความเสี่ยง-เข้าถึงการลงทุนได้ง่าย!
TTB ปรับโฉม ttb smart port เลือกจัดพอร์ตตามความเสี่ยง-เข้าถึงการลงทุนได้ง่าย!
4 มิ.ย. 2564

นางกิดาการ  ชัฏสุวรรณ หัวหน้าเจ้าหน้าที่บริหารผลิตภัณฑ์กองทุนรวม ธนาคารทหารไทยธนชาต (TTB) หรือ ทีเอ็มบีธนชาต เปิดเผยว่า ธนาคารได้พัฒนา “ttb smart port” รูปแบบใหม่ ซึ่งได้ยกระดับมาจาก TMB Smart Port พอร์ตการลงทุนที่ได้รับผลตอบรับอย่างดีจากนักลงทุนอย่างต่อเนื่อง จากผลการดำเนินงานที่ผ่านมาตั้งแต่จัดตั้งพอร์ตเมื่อวันที่ 1 มกราคม 2560 พอร์ตที่ความเสี่ยงสูงสุด (Aggressive) สามารถทำผลตอบแทนได้เฉลี่ย 7.02% ต่อปี พิสูจน์ได้ด้วยระยะเวลาการลงทุนแม้ในช่วงวิกฤตโควิดเดือน มี.ค.ที่ผ่านมา โดยจะเริ่มเสนอขายตั้งแต่วันที่ 7 มิถุนายนนี้ เป็นต้นไป
สำหรับ ttb smart port จะเป็นการยกระดับประสบการณ์การลงทุนขึ้นไปอีกขั้น เป็นคำตอบการลงทุนสำหรับทุกคน ด้วยพอร์ตการลงทุนที่ง่าย สะดวก เลือกได้ตามสไตล์ของลูกค้า มีผู้เชี่ยวชาญดูแลอย่างใกล้ชิด ช่วยให้ลูกค้าบรรลุเป้าหมายการลงทุนตามต้องการได้อย่างสบายใจ โดยเป้าหมายของทีเอ็มบีธนชาตที่ต้องการสร้างชีวิตทางการเงินที่ดีขึ้นให้กับลูกค้าทั้งในวันนี้และอนาคต โดยมุ่งมั่นออกแบบโซลูชันทางการเงินที่ตรงกับความต้องการของลูกค้าแต่ละกลุ่ม ในแต่ละช่วงชีวิต ทั้งนี้สำหรับกลุ่มลูกค้าที่มีความพร้อม ต้องการเริ่มลงทุน หรือเพิ่มโอกาสรับผลตอบแทนจากการลงทุนที่มากขึ้น
ttb smart port รูปแบบใหม่ พัฒนาขึ้นด้วย 3 กลยุทธ์สำคัญ ได้แก่ 1. Fund selection ผ่านกระบวนการที่คัดเฉพาะกองทุนที่มีผลการดำเนินงานโดดเด่นจากทั่วโลก 2. Asset allocation จัดวางสัดส่วนการลงทุนอย่างเหมาะสมให้เป็นไปตามความเสี่ยงและเป้าหมายการลงทุนของลูกค้า และ 3. Rebalancing portfolio ด้วยทีมงานมืออาชีพที่คอยติดตามสภาวะตลาด ดูแลอย่างใกล้ชิด โดยลูกค้าสามารถเลือกลงทุนผ่าน 5 พอร์ต ได้ง่าย ๆ ตามระดับความเสี่ยงที่เหมาะสม
1.ttb smart port preserver (TSP-PRESERVER) ลงทุนในตราสารหนี้ไม่น้อยกว่า 80%
2.ttb smart port nurturer (TSP-NURTURER) ลงทุนในตราสารทุนไม่เกิน 40%
3.ttb smart port balancer (TSP-BALANCER) ลงทุนในตราสารทุนไม่เกิน 80%
4.ttb smart port explorer (TSP-EXPLORER) ลงทุนในตราสารทุน 0-100%
5.ttb smart port go-getter (TSP-GOGETTER) ลงทุนในตราสารทุนไม่น้อยกว่า 80%
ttb smart port รูปแบบใหม่นี้ได้ปรับปรุงเชิงรุกโดยใช้ข้อมูลเชิงลึก (Insight) มาตอบโจทย์ความต้องการของลูกค้าให้ดียิ่งขึ้นกว่าเดิม พร้อมขยายโอกาสการลงทุนได้ง่ายขึ้นสำหรับทุกคน ด้วยเงินลงทุนเริ่มต้นเพียง 1 บาท ไม่มีค่าธรรมเนียมแรกเข้า เพิ่มความยืดหยุ่นมากขึ้น และเพิ่มความโปร่งใส สำหรับการลงทุนต่างประเทศ จะลงทุนตรงใน Master Fund ซึ่งนักลงทุนจะเห็นได้ชัดเจนมากขึ้นว่าลงทุนในกองทุนต่างประเทศกองทุนใด การซื้อขายสับเปลี่ยนกองทุนจะคล่องตัวขึ้นแม้อยู่ในช่วงปรับพอร์ต ไม่ติดปัญหาเรื่องสภาพคล่องหรือเสียโอกาสการลงทุน เพราะจะได้รับเงินค่าขายคืนภายใน 5 วันทำการหลังจากวันที่สั่งขาย (T+5) และสามารถติดตามผลการดำเนินงานและรู้กำไร/ขาดทุน จากการแสดงรายละเอียดมูลค่าหน่วยลงทุน (NAV) เหมือนการซื้อขายกองทุนทั่วไป ผ่านการแจ้งเตือนในแอป touch ที่ง่าย ครบ จบ ที่เดียว
“เพื่อให้ ttb smart port เป็นคำตอบการลงทุนสำหรับ ทุกคน ช่วยให้ลูกค้าเลือกแผนการลงทุนได้เอง เลือกผลตอบแทนที่เหมาะกับตัวเองที่สุด เพื่อให้ลูกค้าบรรลุเป้าหมายการลงทุนได้อย่างต้องการ ธนาคารได้ร่วมเป็นพันธมิตรกับ บลจ.ธนชาต (Thanachart Fund Eastspring) โดยมอบหมายให้ Amudi Asset Management เป็นผู้รับดำเนินการงานด้านจัดการลงทุนของกองทุน ซึ่ง Amudi Asset Management เป็นบริษัทจัดการสินทรัพย์ที่มีขนาดใหญ่ที่สุดในยุโรป มีชื่อเสียงและความเชี่ยวชาญสามารถคัดเลือกกองทุนที่มีคุณภาพจากบลจ.ชั้นนำทั้งในและต่างประเทศกว่า 30,000 กองทุน มาจัดพอร์ตการลงทุนที่เหมาะสม ช่วยดูแลปรับพอร์ตของ ttb smart port ได้ตลอดเวลาตามสภาวะตลาดได้อย่างทันท่วงที นอกจากนี้ ธนาคารยังมีแผนที่จะเพิ่มพอร์ตลงทุนใหม่ ๆ ใน ttb smart port เพื่อเป็นทางเลือกการลงทุนที่ทำให้ลูกค้ามีชีวิตทางการเงินที่ดีขึ้นทั้งในวันนี้และอนาคตต่อไป” นางกิดาการ กล่าวสรุป
ทั้งนี้ ลูกค้า ttb smart port เดิม ที่สนใจลงทุน ttb smart port รูปแบบใหม่ สามารถแจ้งความยินยอมเพื่อให้ธนาคารยกเลิกและดำเนินการขายหน่วยลงทุนเดิมทั้งหมด เพื่อนำไปลงทุนใน ttb smart port รูปแบบใหม่ ที่จะมีผลวันที่ 30 กรกฏาคม 2564 โดยธนาคารจะเลือกพอร์ตลงทุนปลายทางตามระดับความเสี่ยงการลงทุนที่ลูกค้าเคยลงทุนไว้